CELEX: 52010PC0693
Language: el
Date: 2010-11-25
Title: Πρόταση ΚΑΝΟΝΙΣΜΟΣ (ΕΕ) αριθ. [..]/2011 ΤΟΥ ΣΥΜΒΟΥΛΙΟΥ περί καθορισμού, για το 2011, για ορισμένα αποθέματα ιχθύων, των αλιευτικών δυνατοτήτων στον Εύξεινο Πόντο

|

52010PC0693

/* COM/2010/0693 τελικό - NLE 2010/0336 */  Πρόταση ΚΑΝΟΝΙΣΜΟΣ (ΕΕ) αριθ. [..]/2011 ΤΟΥ ΣΥΜΒΟΥΛΙΟΥ περί καθορισμού, για το 2011, για ορισμένα αποθέματα ιχθύων, των αλιευτικών δυνατοτήτων στον Εύξεινο Πόντο  

	[pic] | ΕΥΡΩΠΑΪΚΗ ΕΠΙΤΡΟΠΗ |Βρυξέλλες, 25.11.2010COM(2010) 693 τελικό2010/0336 (NLE)ΠρότασηΚΑΝΟΝΙΣΜΟΣ (ΕΕ) αριθ. [..]/2011 ΤΟΥ ΣΥΜΒΟΥΛΙΟΥπερί καθορισμού, για το 2011, για ορισμένα αποθέματα ιχθύων, των αλιευτικών δυνατοτήτων στον Εύξεινο ΠόντοΑΙΤΙΟΛΟΓΙΚΗ ΕΚΘΕΣΗΠλαίσιο της πρότασης110-  Αιτιολόγηση και στόχοι της πρότασηςΣύμφωνα με τον κανονισμό (ΕΚ) αριθ. 2371/2002 του Συμβουλίου, της 20ής Δεκεμβρίου 2002, για τη διατήρηση και βιώσιμη εκμετάλλευση των αλιευτικών πόρων στο πλαίσιο της Κοινής Αλιευτικής Πολιτικής, η ΚΑλΠ πρέπει να διασφαλίζει την εκμετάλλευση των έμβιων υδρόβιων πόρων υπό βιώσιμες οικονομικές, περιβαλλοντικές και κοινωνικές συνθήκες. Σημαντικό εργαλείο για την επίτευξη των στόχων αυτών είναι ο ετήσιος καθορισμός των αλιευτικών δυνατοτήτων με τη μορφή συνολικών επιτρεπόμενων αλιευμάτων (TAC), ποσοστώσεων και ορίων αλιευτικής προσπάθειας.Στόχος της παρούσας πρότασης είναι να καθοριστούν, για το έτος 2011, για τα σημαντικότερα από εμπορική άποψη ιχθυαποθέματα του Εύξεινου Πόντου, οι αλιευτικές δυνατότητες για τα κράτη μέλη.-  Γενικό πλαίσιοΗ ανακοίνωση της Επιτροπής σχετικά με την διαβούλευση για τις αλιευτικές δυνατότητες κατά το 2011 (COM(2010)241 τελικό), περιγράφει σε γενικές γραμμές την βάση της πρότασης.Η επιστημονική γνωμοδότηση για τις αλιευτικές δυνατότητες στον Εύξεινο Πόντο το 2011 θα εκδοθεί από την Επιστημονική, Τεχνική και Οικονομική Επιτροπή Αλιείας (ΕΤΟΕΑ) τον Νοέμβριο του 2010.Η πρόταση περιέχει ένα τμήμα που είναι σημαντικό για τη διαχείριση της αλιείας στον Εύξεινο Πόντο το 2011 και στο οποίο καθορίζονται τα TAC και οι ποσοστώσεις.-  Ισχύουσες διατάξεις στο πεδίο που καλύπτει η πρότασηΟι αλιευτικές δυνατότητες και ο τρόπος κατανομής τους στα κράτη μέλη αποτελούν αντικείμενο ετήσιου κανονισμού. Ο τελευταίος είναι ο κανονισμός (ΕΚ) αριθ. 1287/2009 του Συμβουλίου, της 27ης Νοεμβρίου 2009, περί καθορισμού, για το 2010, για ορισμένα αποθέματα ιχθύων, των αλιευτικών δυνατοτήτων και των συναφών όρων στον Εύξεινο Πόντο.-  Συνέπεια με τις λοιπές πολιτικές και τους λοιπούς στόχους της ΈνωσηςΤα προτεινόμενα μέτρα έχουν καταρτιστεί σύμφωνα με τους στόχους και τους κανόνες της Κοινής Αλιευτικής Πολιτικής και συνάδουν με την πολιτική της Ένωσης για την αειφόρο ανάπτυξη.Διαβούλευση με τα ενδιαφερομενα μερη και εκτιμηση αντικτυπου-  Συλλογή και χρήση εμπειρογνωμοσύνηςΚύριες οργανώσεις/ εμπειρογνώμονες που συμμετείχαν στη διαβούλευσηΖητήθηκε η γνωμοδότηση από την Επιστημονική, Τεχνική και Οικονομική Επιτροπή Αλιείας (ΕΤΟΕΑ).Η Ευρωπαϊκή Ένωση ζητά σε ετήσια βάση την επιστημονική γνωμοδότηση της ΕΤΟΕΑ για την κατάσταση σημαντικών ιχθυαποθεμάτων. Η γνωμοδότηση αναμένεται να καλύψει όλα τα αποθέματα του Εύξεινου Πόντου για τα οποία προτείνονται TAC.-  Διαβούλευση με τα ενδιαφερόμενα μέρηΠραγματοποιήθηκε διαβούλευση με τους ενδιαφερόμενους μέσω της ανακοίνωσης της Επιτροπής σχετικά με τη διαβούλευση για τις αλιευτικές δυνατότητες κατά το 2011. Η επιστημονική βάση για την πρόταση θα παρασχεθεί από την ΕΤΟΕΑ.-  Εκτίμηση επιπτώσεωνΕν αναμονή της επιστημονικής γνωμοδότησης, τα προτεινόμενα μέτρα, είναι δυνατόν, εάν εφαρμοστούν, να έχουν ως αποτέλεσμα την αλλαγή των αλιευτικών δυνατοτήτων όσον αφορά τους όγκους των αλιευμάτων για τα σκάφη της ΕΕ στον Εύξεινο Πόντο.Η πρόταση δεν αντικατοπτρίζει μόνο βραχυπρόθεσμους προβληματισμούς, αλλά εντάσσεται επίσης σε μια πιο μακροπρόθεσμη προσέγγιση, με την οποία το επίπεδο αλίευσης μειώνεται σταδιακά σε μακροπρόθεσμα βιώσιμα επίπεδα.Επομένως, η προσέγγιση που ακολουθεί η πρόταση, ενδέχεται να οδηγήσει μεσοπρόθεσμα έως μακροπρόθεσμα σε μειωμένες αλιευτικές δυνατότητες, αλλά μακροπρόθεσμα σε σταθερές ή αυξανόμενες ποσοστώσεις. Οι μακροπρόθεσμες επιπτώσεις της προσέγγισης αναμένονται να είναι ο περιορισμός των επιπτώσεων στο περιβάλλον λόγω της προσαρμογής των αλιευτικών δραστηριοτήτων και αμετάβλητες ή αυξημένες εκφορτώσεις. Μακροπρόθεσμα, η βιωσιμότητα των αλιευτικών δραστηριοτήτων προβλέπεται να αυξηθεί.Νομικά στοιχεία της πρότασης-  Σύνοψη της προτεινόμενης δράσηςΗ πρόταση καθορίζει τους περιορισμούς αλιευμάτων που εφαρμόζονται στην αλιεία της ΕΕ και στη διεθνή αλιεία, όπου συμμετέχουν σκάφη της ΕΕ, προκειμένου να επιτευχθεί ο στόχος της Κοινής Αλιευτικής Πολιτικής για την εξασφάλιση αλιείας βιώσιμης από βιολογική, οικονομική και κοινωνική άποψη.-  Νομική βάσηΆρθρο 43 παράγραφος 3 της συνθήκης για τη λειτουργία της Ευρωπαϊκής Ένωσης.-  Αρχή της επικουρικότηταςΗ πρόταση εμπίπτει στην αποκλειστική αρμοδιότητα της Ένωσης όπως αναφέρεται στο άρθρο 3 παράγραφος 1 στοιχείο δ) της συνθήκης για τη λειτουργία της Ευρωπαϊκής Ένωσης. Ως εκ τούτου, δεν εφαρμόζεται η αρχή της επικουρικότητας.-  Αρχή της αναλογικότηταςΗ πρόταση είναι σύμφωνη με την αρχή της αναλογικότητας για τον ακόλουθο λόγο:Η Κοινή Αλιευτική Πολιτική είναι μια κοινή πολιτική. Σύμφωνα με το άρθρο 43 παράγραφος 3 της ΣΛΕΕ, η θέσπιση μέτρων περί καθορισμού και κατανομής των αλιευτικών δυνατοτήτων αποτελεί αρμοδιότητα του Συμβουλίου.Με τον υπόψη κανονισμό του Συμβουλίου κατανέμονται αλιευτικές δυνατότητες στα κράτη μέλη. Έχοντας υπόψη το άρθρο 20 παράγραφος 3 του κανονισμού 2371/2002, τα κράτη μέλη είναι ελεύθερα να κατανείμουν τις εν λόγω δυνατότητες στις περιφέρειες ή στις επιχειρήσεις κατά το δοκούν. Κατά συνέπεια, τα κράτη μέλη διαθέτουν ευρεία διακριτική ευχέρεια στη λήψη αποφάσεων που σχετίζονται με το κοινωνικό/οικονομικό μοντέλο της επιλογής τους για την εκμετάλλευση των αλιευτικών δυνατοτήτων που τους έχουν διατεθεί.Η πρόταση δεν έχει νέες δημοσιονομικές επιπτώσεις για τα κράτη μέλη. Ο παρών κανονισμός εκδίδεται από το Συμβούλιο κάθε έτος και τα δημόσια και ιδιωτικά μέσα υλοποίησής του υπάρχουν ήδη.-  Επιλογή νομικών πράξεωνΠροτεινόμενη νομική πράξη: κανονισμός.Πρόκειται για πρόταση διαχείρισης της αλιείας βάσει του άρθρου 43 παράγραφος 3 της ΣΛΕΕ και σύμφωνα με το άρθρο 20 του κανονισμού (ΕΚ) αριθ. 2371/2002 του Συμβουλίου.Δημοσιονομικές επιπτώσειςΗ πρόταση δεν έχει επιπτώσεις στον προϋπολογισμό της ΕΕ.Πρόσθετες πληροφοριεσ-  ΑπλούστευσηΗ πρόταση δεν έχει επιπτώσεις όσον αφορά την απλοποίηση.-  Ρήτρα επανεξέτασης/αναθεώρησης/λήξης ισχύοςΗ πρόταση αφορά ετήσιο κανονισμό για το έτος 2011 και, συνεπώς, δεν περιλαμβάνει ρήτρα αναθεώρησης.-  Λεπτομερής εξήγησηΜε την πρόταση καθορίζονται για τα κράτη μέλη, για ορισμένα αποθέματα ιχθύων και ομάδες αποθεμάτων ιχθύων, οι αλιευτικές δυνατότητες στον Εύξεινο Πόντο κατά το 2011.Οι επιστημονικές γνωμοδοτήσεις θα υποβληθούν τον Νοέμβριο. Εν τω μεταξύ, τα TAC παρέχονται «προς υπόμνηση» (pro memoriam (pm)). Μόλις παραληφθεί η γνωμοδότηση, θα συμπληρωθούν οι αριθμοί που θα αντικατοπτρίζουν την εν λόγω επιστημονική γνωμοδότηση.Τα TAC και οι ποσοστώσεις που κατανέμονται στα κράτη μέλη θα συμπεριληφθούν στο παράρτημα.2010/0336 (NLE)ΠρότασηΚΑΝΟΝΙΣΜΟΣ (ΕΕ) αριθ. [..]/2011 ΤΟΥ ΣΥΜΒΟΥΛΙΟΥπερί καθορισμού, για το 2011, για ορισμένα αποθέματα ιχθύων, των αλιευτικών δυνατοτήτων στον Εύξεινο ΠόντοΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη τη συνθήκη για τη λειτουργία της Ευρωπαϊκής Ένωσης, και ιδίως το άρθρο 43 παράγραφος 3,Έχοντας υπόψη την πρόταση της Επιτροπής,Εκτιμώντας τα ακόλουθα:1.  Σύμφωνα με το άρθρο 43 παράγραφος 3 της συνθήκης, το Συμβούλιο, μετά από πρόταση της Επιτροπής, εκδίδει μέτρα σχετικά με τον καθορισμό και την κατανομή των αλιευτικών δυνατοτήτων.2.  Ο κανονισμός (ΕΚ) αριθ. 2371/2002 για τη διατήρηση και βιώσιμη εκμετάλλευση των αλιευτικών πόρων στο πλαίσιο της Κοινής Αλιευτικής Πολιτικής[1], απαιτεί τον καθορισμό μέτρων που να διέπουν την πρόσβαση σε ύδατα και πόρους, καθώς και την αειφόρο άσκηση των αλιευτικών δραστηριοτήτων, λαμβάνοντας υπόψη τις διαθέσιμες επιστημονικές γνωμοδοτήσεις, και, ιδίως, την έκθεση που καταρτίζει η Επιστημονική, Τεχνική και Οικονομική Επιτροπή Αλιείας (ΕΤΟΕΑ).3.  Αποτελεί αρμοδιότητα του Συμβουλίου η θέσπιση μέτρων περί καθορισμού και κατανομής των αλιευτικών δυνατοτήτων ανά τύπο αλιείας ή ομάδα τύπων αλιείας, συμπεριλαμβανομένων και ορισμένων όρων που συνδέονται λειτουργικά με αυτές, όπου απαιτείται. Οι αλιευτικές δυνατότητες πρέπει να κατανέμονται μεταξύ των κρατών μελών έτσι ώστε να διασφαλίζεται σε κάθε κράτος μέλος σχετική σταθερότητα των αλιευτικών δραστηριοτήτων, για κάθε απόθεμα ή τύπο αλιείας, λαμβανομένων δεόντως υπόψη των στόχων της κοινής αλιευτικής πολιτικής που καθορίζονται στον κανονισμό (ΕΚ) αριθ. 2371/2002.4.  Τα TAC πρέπει να καθορίζονται με βάση τις διαθέσιμες επιστημονικές γνωμοδοτήσεις και λαμβανομένων υπόψη των βιολογικών και κοινωνικοοικονομικών πτυχών, με παράλληλη εξασφάλιση δίκαιης μεταχείρισης μεταξύ των αλιευτικών κλάδων, καθώς και με βάση τις γνώμες που διατυπώνονται κατά την διαβούλευση με τους άμεσα ενδιαφερόμενους.5.  Η χρήση των αλιευτικών δυνατοτήτων που καθορίζονται στον παρόντα κανονισμό υπόκειται στον κανονισμό (ΕΚ) αριθ. 1224/2009 του Συμβουλίου, της 20ής Νοεμβρίου 2009, περί θεσπίσεως κοινοτικού συστήματος ελέγχου της τήρησης των κανόνων της κοινής αλιευτικής πολιτικής[2] και ιδίως στα άρθρα 33 και 34 σχετικά με την καταγραφή των αλιευμάτων και της αλιευτικής προσπάθειας, και την κοινοποίηση των στοιχείων σχετικά με την εξάντληση των αλιευτικών δυνατοτήτων. Απαιτείται κατά συνέπεια ο καθορισμός κωδικών προς χρήση από τα κράτη μέλη κατά την αποστολή των στοιχείων στην Επιτροπή σχετικά με τις εκφορτώσεις αποθεμάτων που υπάγονται στον παρόντα κανονισμό.6.  Σύμφωνα με το άρθρο 2 του κανονισμού (ΕΚ) αριθ. 847/96 του Συμβουλίου, της 6ης Μαΐου 1996, περί θεσπίσεως συμπληρωματικών όρων για την ετήσια διαχείριση των TAC και των ποσοστώσεων[3], πρέπει να προσδιορισθούν τα αποθέματα που υπόκεινται στα διάφορα μέτρα τα οποία αναφέρονται στον εν λόγω κανονισμό.7.  Για να διασφαλισθούν οι βιοτικοί πόροι των αλιέων της Ευρωπαϊκής Ένωσης, είναι σημαντικό να επιτραπεί η άσκηση αυτών των τύπων αλιείας από την 1η Ιανουαρίου 2011.ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:ΚΕΦ ΑΛΑΙΟ I Πεδίο εφαρμογής και ορισμοίΆρθρο 1 ΑντικείμενοΜε τον παρόντα κανονισμό καθορίζονται για το 2011 οι αλιευτικές δυνατότητες για ορισμένα αποθέματα ιχθύων στον Εύξεινο Πόντο.Άρθρο 2 Πεδίο εφαρμογήςΟ παρών κανονισμός εφαρμόζεται στα σκάφη της Ευρωπαϊκής Ένωσης που αναπτύσσουν δραστηριότητες στον Εύξεινο Πόντο.Άρθρο 3 ΟρισμοίΓια τους σκοπούς του παρόντος κανονισμού, ισχύουν οι ακόλουθοι ορισμοί:α) ως «ΓΕΑΜ» νοείται η Γενική Επιτροπή Αλιείας για τη Μεσόγειο·β) ως «Εύξεινος Πόντος» νοείται η γεωγραφική υποπεριοχή της ΓΕΑΜ όπως ορίζεται στο ψήφισμα GFCM/33/2009/2·γ) ως «σκάφος της Ευρωπαϊκής Ένωσης» νοείται αλιευτικό σκάφος που φέρει τη σημαία κράτους μέλους και είναι νηολογημένο στην Ένωση·δ) ως «συνολικό επιτρεπόμενο αλίευμα (TAC)» νοείται η ποσότητα που μπορεί να αλιευθεί από κάθε απόθεμα ανά έτος·ε) ως «ποσόστωση» νοείται η αναλογία του TAC που διατίθεται στην Ένωση, σε ένα κράτος μέλος ή σε τρίτη χώρα.ΚΕΦ ΑΛΑΙΟ II Αλιευτικές δυνατότητεςΆρθρο 4 Συνολικά επιτρεπόμενα αλιεύματα (TAC) και κατανομέςΤα TAC, η κατανομή των εν λόγω TAC μεταξύ των κρατών μελών και οι όροι που συνδέονται λειτουργικά με αυτά, καθορίζονται, όπου απαιτείται, στο παράρτημα.Άρθρο 5 Ειδικές διατάξεις για τις κατανομέςΗ κατανομή των αλιευτικών δυνατοτήτων μεταξύ κρατών μελών, η οποία προβλέπεται στον παρόντα κανονισμό, δεν θίγει:α) τις ανταλλαγές που πραγματοποιούνται σύμφωνα με το άρθρο 20 παράγραφος 5 του κανονισμού (ΕΚ) αριθ. 2371/2002·β) τις ανακατανομές που γίνονται σύμφωνα με το άρθρο 37 του κανονισμού (ΕΚ) αριθ. 1224/2009·γ) τις πρόσθετες εκφορτώσεις που επιτρέπονται βάσει του άρθρου 3 του κανονισμού (ΕΚ) αριθ. 847/96·δ) τις ποσότητες που διατηρούνται σύμφωνα με το άρθρο 4 του κανονισμού (ΕΚ) αριθ. 847/96·ε) τις μειώσεις που γίνονται σύμφωνα με τα άρθρα 37, 105 και 107 του κανονισμού (ΕΚ) αριθ. 1224/2009.Άρθρο 6 Όροι για την εκφόρτωση κύριων και παρεμπιπτόντων αλιευμάτωνΑλιεύματα προερχόμενα από αποθέματα για τα οποία καθορίζονται όρια αλιευμάτων, διατηρούνται επί του σκάφους ή εκφορτώνονται μόνον εάν:α) τα αλιεύματα αλιεύθηκαν από σκάφη κράτους μέλους που διαθέτει ποσόστωση και δεν την έχει εξαντλήσει· ήβ) τα αλιεύματα εντάσσονται σε ποσόστωση της Ένωσης, η οποία δεν έχει κατανεμηθεί μεταξύ των κρατών μελών υπό μορφή ποσοστώσεων, και η εν λόγω ποσόστωση της Ένωσης δεν έχει εξαντληθεί.ΚΕΦ ΑΛΑΙΟ III Τελικές διατάξειςΆρθρο 7 Διαβίβαση στοιχείωνΌταν, σύμφωνα με το άρθρα 33 και 34 του κανονισμού (ΕΚ) αριθ. 1224/2009, τα κράτη μέλη διαβιβάζουν στην Επιτροπή στοιχεία που αφορούν εκφορτώσεις των αλιευθεισών ποσοτήτων αποθεμάτων, πρέπει να χρησιμοποιούν τους κωδικούς αποθεμάτων που αναφέρονται στο παράρτημα του παρόντος κανονισμού.Άρθρο 8 Έναρξη ισχύοςΟ παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης .Εφαρμόζεται από την 1η Ιανουαρίου 2011.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες,Για το ΣυμβούλιοΟ Πρόεδρος ΠΑΡΑΡΤΗΜΑΌρια αλιευμάτων που ισχύουν για σκάφη της ΕΕ σε περιοχές όπου υφίστανται συνολικά επιτρεπόμενα αλιεύματα (TAC) ανά είδος και ανά περιοχήΣτους κάτωθι πίνακες καθορίζονται τα TAC και οι ποσοστώσεις (σε τόνους βάρους ζωντανών αλιευμάτων) ανά απόθεμα και οι όροι που συνδέονται λειτουργικά με αυτά, όπου απαιτείται.Τα αποθέματα ιχθύων παρατίθενται με την αλφαβητική σειρά της λατινικής ονομασίας του είδους. Ο κάτωθι πίνακας αντιστοιχιών των λατινικών με τις κοινές ονομασίες δίνεται για τους σκοπούς του παρόντος κανονισμού:Επιστημονική ονομασία | Τριψήφιος αλφαβητικός κωδικός | Κοινή ονομασία |Psetta maxima | TUR | Καλκάνι |Sprattus sprattus | SPR | Παπαλίνα (σαρδελόρεγγα) |Είδος: | Καλκάνι | Ζώνη: | Εύξεινος Πόντος |Psetta maxima | TUR/F3742C. |Βουλγαρία | pm | (1)(2)(3) (4) | Προληπτικό TAC Το άρθρο 3 του κανονισμού (ΕΚ) αριθ. 847/96 δεν εφαρμόζεται. Το άρθρο 4 του κανονισμού (ΕΚ) αριθ. 847/96 δεν εφαρμόζεται. |Ρουμανία | pm | (1)(2)(3) (4) |ΕΕ | pm | (1)(2)(3) (4) |TAC | Άνευ αντικειμένου |_________ |(1) Με την επιφύλαξη των ακολούθων όρων: η αλιεία απαγορεύεται πριν τις 15 Φεβρουαρίου 2011. Όλα τα παρεμπίπτοντα αλιεύματα στο πλαίσιο άλλων τύπων αλιείας πριν από τις 15 Φεβρουαρίου 2011 εκφορτώνονται και προσμετρούνται στις αντίστοιχες ποσοστώσεις. (2) Με την επιφύλαξη των ακολούθων όρων: απαγορεύονται οι αλιευτικές δραστηριότητες από τις 15 Απριλίου έως τις 15 Ιουνίου. (3) Με την επιφύλαξη των ακολούθων όρων: το ελάχιστο επιτρεπόμενο άνοιγμα ματιών στα στάσιμα δίχτυα βυθού που χρησιμοποιούνται για την αλιεία του είδους καλκάνι πρέπει να είναι 400mm. (4) Με την επιφύλαξη των ακολούθων όρων: το ελάχιστο μέγεθος εκφόρτωσης είναι 45 cm, μετρούμενο σύμφωνα με το άρθρο 18 του κανονισμού (ΕΚ) αριθ. 850/98. Όλα τα αλιεύματα ίσα ή μεγαλύτερα του ελάχιστου μεγέθους εκφόρτωσης πρέπει να εκφορτώνονται και να προσμετρούνται στις αντίστοιχες ποσοστώσεις. |Είδος: | Παπαλίνα | Ζώνη: | Εύξεινος Πόντος |Sprattus sprattus | SPR/F3742C |Βουλγαρία | pm | Προληπτικό TAC Το άρθρο 3 του κανονισμού (ΕΚ) αριθ. 847/96 δεν εφαρμόζεται. Το άρθρο 4 του κανονισμού (ΕΚ) αριθ. 847/96 δεν εφαρμόζεται. |Ρουμανία | pm |ΕΕ | pm |TAC | Άνευ αντικειμένου |_________ |[1] ΕΕ L 358 της 31.12.2002, σ. 59.[2] ΕΕ L 343 της 22.12.2009, σ. 1.[3] ΕΕ L 115 της 9.5.1996, σ. 3.